**Οµώνυμα - Παρώνυμα - Συνώνυμα -Ταυτόσημα - Αντίθετα**

* **Ομώνυμα ή Ομόηχα λέγονται οι λέξεις που προφέρονται το ίδιο, αλλά έχουν διαφορετική σημασία.**Οι ομόηχες λέξεις έχουν συνήθως και διαφορετική ορθογραφία.

Π.χ. δαν**ει**κός (< δανείζω) δαν**ι**κός (από τη Δανία)

* **Παρώνυμα**είναι λέξεις που μοιάζουν κάπως στην προφορά, αλλά έχουν διαφορετική σημασία. Αυτός ακριβώς είναι και ο λόγος που συχνά συγχέουμε τη σημασία της μιας λέξης µε την άλλη. Πολλές φορές οι λέξεις αυτές ξεχωρίζουν, γιατί τονίζονται σε διαφορετική συλλαβή. Στην περίπτωση αυτή µιλάμε για τονικά παρώνυμα.

Π.χ. κάμαρα (το δωμάτιο)-καμάρα (η θολωτή κατασκευή)

* **Συνώνυμα** λέγονται οι λέξεις που είναι διαφορετικές μεταξύ τους, αλλά έχουν περίπου την ίδια σημασία Θα πρέπει να θυμόμαστε ότι η σημασία τους δεν είναι ακριβώς η ίδια, αλλά µας βοηθούν να περιγράφουμε αυτό που θέλουμε κάθε φορά, επιλέγοντας τη λέξη που µας ταιριάζει καλύτερα.

Π.χ. βλέπω, κοιτάζω, παρατηρώ κ.λπ.

* **Ταυτόσημες** λέγονται οι λέξεις που η σημασία τους είναι εντελώς ίδια.

Π.χ. αραποσίτι , καλαμπόκι

* **Αντίθετα** ή **αντώνυμα** λέγονται οι λέξεις που έχουν εντελώς διαφορετική σημασία μεταξύ τους.

1) Στα παρακάτω ζευγάρια λέξεων να συμπληρώσεις **Ο** για τα **Ομώνυμα , Π** για τα **Παρώνυμα , Σ** για τα **Συνώνυμα , Τ** για τα **Ταυτόσημα και Α** για τα **Αντίθετα .**

* διάλειμμα (διακοπή) διάλυμα (< διαλύω)
* μεγάλος μικρός
* έκκληση (~ σε βοήθεια) έκλυση (~ θερμότητας)
* άπληστος (αχόρταγος) άπλυτος (αυτός που δεν έχει πλυθεί)
* εφορία (οικονομική υπηρεσία) ευφορία ( α) πλούσια παραγωγή, β) ευεξία)
* κλίμα (ενός τόπου) κλήμα (το αμπέλι)
* δίνω παίρνω
* κλείνω (την πόρτα) κλίνω (ένα ρήμα)
* αμαρτωλός (αυτός που έχει αμαρτίες) αρματολός (αυτός που κρατά άρματα)
* είσοδος έξοδος
* αμείλικτος (σκληρός) αμίλητος (που δε μιλά)
* αμυγδαλιές (το δέντρο) αμυγδαλές (ο αδένας)
* αχόρταγος (λαίμαργος) αχόρταστος (αυτός που δε χόρτασε ακόµη)
* γένεση (δημιουργία) γέννηση (ο τοκετός)
* γέρνω γερνώ
* εύθυμος δύσθυμος
* γέρος (ηλικιωμένος) γερός (δυνατός)
* έκθλιψη (στη γραμματική) έκλειψη (~ ηλίου)
* αραποσίτι καλαμπόκι
* όρνιθα κότα
* αχλάδι απίδι
* ορνιθώνας κοτέτσι
* γίδα κατσίκα
* πετεινός κόκορας
* γρύλος τριζόνι
* στέγη σκεπή
* καταγής χάμω
* κοκκινογούλια παντζάρια

**Απλές και επαυξημένες προτάσεις**

Η **πρόταση** είναι μια οργανωμένη ομάδα λέξεων που εκφράζει ένα ολοκληρωμένο νόημα.

Οι προτάσεις, ανάλογα με τη δομή τους, μπορούν να χωριστούν σε:

👉 **Απλές**: είναι οι προτάσεις που έχουν μόνο τους κύριους όρους.

υποκείμενο + κατηγόρημα(ρήμα+ αντικείμενο ή κατηγορούμενο)

Π.χ. Το παιδί αρρώστησε. Η θάλασσα είναι κρύα.

👉 Επαυξημένες: είναι οι προτάσεις που, εκτός από τους κύριους όρους, έχουν και άλλους δευτερεύοντες, τους προσδιορισμούς (δηλαδή λέξεις που δεν είναι απαραίτητες, αλλά μας δίνουν επιπλέον πληροφορίες για άλλες λέξεις) και με τους οποίους εμπλουτίζουμε τον λόγο μας.

Π.χ. Χθες το βράδυ το παιδί αρρώστησε βαριά.

 Σήμερα η θάλασσα είναι πολύ κρύα.

**2) Να μετατρέψεις τις απλές προτάσεις σε επαυξημένες και το αντίθετο .**

* **Η μεγάλης διάρκειας και σφοδρή νεροποντή παρέσυρε και κατέστρεψε πολλά αυτοκίνητα σε απόσταση μεγαλύτερη του ενός χιλιομέτρου. ................................................................................................................................... ......................................**
* **Πήγα για ψώνια.**

**................................................................................................................................... ......................................**

**................................................................................................................................... ......................................**

**................................................................................................................................... ......................................**

* **Η απέραντη χρυσοκίτρινη αμμουδιά έκαιγε κάτω από τον καυτό καλοκαιριάτικο ήλιο. ……………………………….....................................................................................................................................**
* **Θα πάμε διακοπές.**

**................................................................................................................................... ......................................**

**................................................................................................................................... ......................................**

**................................................................................................................................... ......................................**

* **Η πλακόστρωτη πλατεία του χωριού ήταν στολισμένη με αφίσες, γιρλάντες και σημαιούλες.**

**……………………………………...............................................................................................................................**

* **Είδα μια πεταλούδα**

**................................................................................................................................... ......................................**

**................................................................................................................................... ......................................**

**................................................................................................................................... ......................................**

* **Οι πυροσβέστες, οι οποίοι ήρθαν πολύ γρήγορα, έσβησαν τη φωτιά πριν αυτή επεκταθεί και καταστρέψει και τα διπλανά κτίρια. ............................................................................................................................................................................**